**KUŽIŲ MOKYKLOS**

**SMURTO IR PATYČIŲ PREVENCIJOS IR INTERVENCIJOS VYKDYMO TVARKOS APRAŠAS**

**I. BENDROSIOS NUOSTATOS**

1. Kužių mokyklos (toliau mokyklos) smurto ir patyčių prevencijos ir intervencijos vykdymo gimnazijoje tvarka parengta vadovaujantis smurto ir patyčių prevencijos įgyvendinimo rekomendacijomis, patvirtintomis Lietuvos Respublikos švietimo ir mokslo ministro 2017 m. kovo 22 d. įsakymu Nr. V – 190 “Dėl Smurto prevencijos įgyvendinimo mokyklose rekomendacijų patvirtinimo“.

2. Tvarkos aprašo paskirtis – padėti gimnazijai užtikrinti sveiką, saugią, užkertančią kelią smurto, prievartos apraiškoms aplinką, kuri yra psichologiškai, dvasiškai ir fiziškai saugi.

3. Tvarkos aprašas nustato patyčių ir smurto stebėsenos, prevencijos ir intervencijos vykdymą Kužių gimnazijoje.

4. Tvarkos aprašo tikslas – ugdyti pozityvų vaiko elgesį ir sukurti draugišką ir saugią atmosferą, nustatyti, kokie turi būti daromi veiksmai individualiu, klasės, mokyklos, šeimos lygmeniu, siekiant užkirsti kelią smurtui ir patyčioms.

**5.** **Tvarkos aprašas remiasi šiais principais:**

5.1. į smurtą ir patyčias būtina reaguoti nepriklausomai nuo jų turinio (dėl lyties, seksualinės orientacijos, negalės, religinės ar tautinės priklausomybės, išskirtinių bruožų ar kt.) ir formos;

5.2. kiekvienas mokyklos administracijos darbuotojas, pedagogas, švietimo pagalbos specialistas ar kitas darbuotojas, pastebėjęs ar sužinojęs apie smurtą ir patyčias, turi reaguoti ir stabdyti;

5.3. veiksmų turi būti imamasi visais atvejais, nepriklausomai nuo pranešančiųjų apie patyčias ar smurtą amžiaus ir pareigų bei nepriklausomai nuo besityčiojančiųjų ar patiriančių patyčias amžiaus ir pareigų;

5.4. kiekvienas Kužių mokyklos bendruomenės narys turi mokėti tinkamai reaguoti patyčių ir smurto situacijoje.

5.5. Visi mokyklos bendruomenės nariai turi būti supažindintisu mokyklos smurto ir patyčių prevencijos, intervencijos vykdymo tvarka pasirašytinai. Mokiniai bei mokinių tėvai su tvarka, reglamentuota apraše, turi būti supažindinti klasės valandėlių ir tėvų susirinkimo metu ir patvirtinti tai savo parašu.

6. **Tvarkos apraše vartojamos sąvokos:**

6.1. **Smurtas prieš vaiką** – veikimu ar neveikimu vaikui daromas tiesioginis ar netiesioginis tyčinis fizinis, psichologinis, seksualinis poveikis, garbės ir orumo nepaisymas ar nepriežiūra, dėl kurių vaikas patiria žalą ar pavojų gyvybei, sveikatai, raidai.

6.2.Išskiriamos šios smurto formos: **fizinis smurtas**(mušimas, purtymas, tampymas ir kt.), **psichologinis smurtas** (atstūmimas, fizinis ir emocinis apleistumas, ignoravimas ir kt.), **seksualinis smurtas** (seksualiniai santykiai, lytinių organų demonstravimas vaikams ir kt.), **nepriežiūra** (fizinisapleistumas, kai netenkinami vaiko fiziologiniai ir higienos poreikiai, emocinis apleistumas, kainebendraujama su vaiku, socialinis apleistumas, kai nesirūpinama vaiko išsilavinimu).

6.3**. Patyčios** – tai psichologinę ar fizinę jėgos persvarą turinčio asmens ar asmenų grupės tyčiniai, pasikartojantys veiksmai, siekiant pažeminti, įžeisti, įskaudinti ar kaip kitaip sukelti psichologinę ar fizinę žalą kitam asmeniui.

6.4. Patyčios gali būti tiesioginės (atvirai puolant ir/ ar užgauliojant) ir/ ar netiesioginės (skaudinant be tiesioginės agresijos):

6.4.1. **žodinės patyčios**: pravardžiavimas, grasinimas, ujimas, užgauliojimas, užkabinėjimas, erzinimas, žeminimas ir kt.;

6.4.2**. fizinės patyčios**: mušimas, spardymas, spaudimas, dusinimas, užkabinėjimas, turtinė žala ir kt.;

6.4.3. **socialinės patyčios**: socialinė izoliacija arba tyčinė atskirtis, gandų skleidimas ir kt.;

6.4.4. **elektroninės patyčios**: skaudinančių ir gąsdinančių asmeninių tekstinių žinučių ir/ ar paveikslėlių siuntinėjimas, viešų gandų skleidimas, asmeninių duomenų ir komentarų skelbimas, tapatybės pasisavinimas, siekiant sugriauti gerą vardą arba santykius, pažeminti ir kt.

6.5. **Patyčias patiriantis vaikas** – mokinys, iš kurio yra tyčiojamasi.

6.6. **Besityčiojantysis/skriaudėjas** – vaikas ar suaugęs, inicijuojantis patyčias ir/ar

prisidedantis prie jų.

6.7. **Patyčias patiriantis suaugęs** – administracijos atstovas, pedagogas, švietimo pagalbos specialistas ar techninis darbuotojas, iš kurio tyčiojasi mokinys (-iai).

6.8. **Patyčių stebėtojas** – vaikas, matantis ar žinantis apie patyčias.

6.9. Mokykloje **draudžiama** bet kokia smurto ir **patyčių forma, nukreipta**:

6.9.1. **mokinių** prieš **mokinius**;

6.9.2. švietimo įstaigų **darbuotojų prieš mokinius**;

6.9.3. **mokinių prieš** švietimo įstaigų **darbuotojus;**

6.9.4. švietimo įstaigų **darbuotojų prieš kitus** tos įstaigos **darbuotojus**;

6.9.5.mokinių **tėvų** (globėjų, rūpintojų) **prieš mokinius, mokytojus**.

7. **Smurto ar patyčių prevencija** – veikla, skirta patyčių rizikai mažinti, imantis mokyklos bendruomenės narių (mokinių, administracijos darbuotojų, pedagogų, švietimo pagalbos specialistų, kitų darbuotojų, tėvų (globėjų, rūpintojų) švietimo, informavimo ir kitų priemonių.

7.1. **Smurto ar patyčių intervencija** – visuma priemonių, taikomų visiems patyčių dalyviams (patiriantiems, besityčiojantiems, stebėtojams), esant poreikiui įtraukiant jų tėvus (globėjus, rūpintojus).

7.2. **Smurto ir patyčių prevencijos ir intervencijos stebėsena** – patyčių situacijos gimnazijoje stebėjimas, renkant, analizuojant faktus ir informaciją, svarbią šio reiškinio geresniam pažinimui bei valdymui, reiškinio tolimesnės raidos ir galimo poveikio prognozavimas.

**II. SMURTO IR PATYČIŲ STEBĖSENA IR PREVENCIJA GIMNAZIJOJE**

8. Smurto ir patyčių prevencija ir intervencija yra svarbi Kužių mokyklos veiklos dalis, kurios planavimu, organizavimu ir stebėsena rūpinasi mokyklos direktorius, Vaiko gerovės komisijos nariai, socialinis pedagogas, klasių auklėtojai, o jos vykdyme dalyvauja visi mokyklos bendruomenės nariai.

9. Mokyklos direktorius yra atsakingas už tvarkos aprašo parengimą ir vykdymą, už stebėsenos rezultatais paremtą smurto ir patyčių prevencijos priemonių plano parengimą, pristatymą mokyklos bendruomenei.

10. Patyčių prevencijos ir intervencijos vykdymo tvarkos įgyvendinimą koordinuoja promokyklos Vaiko gerovės komisijos nariai, kurie kasmet:

10.1. inicijuoja anoniminę vaikų apklausą ir apibendrina jos rezultatus;

10.2. surenka apibendrintus duomenis iš klasių vadovų dėl mokykloje fiksuotų pranešimų apie patyčias ir atlieka jų analizę (ne rečiau kaip kartą per metus);

10.3. remiantis apklausos ir pranešimų apie patyčias analizės duomenimis rengia patyčių prevencijos ir intervencijos priemonių planą;

10.4. aptaria turimą informaciją, svarsto prevencijos ir intervencijos priemonių taikymo plano turinį vaiko gerovės komisijos posėdyje;

10.5. teikia siūlymus mokyklos vadovui dėl patyčių prevencijos ir intervencijos priemonių įgyvendinimo gimnazijoje, mokyklos darbuotojų kvalifikacijos tobulinimo patyčių prevencijos ar intervencijos srityje ir kitais klausimais;

10.6. teikia siūlymus mokyklos vadovui dėl Mokyklos patyčių prevencijos ir intervencijos vykdymo tvarkos aprašo tobulinimo;

10.7. atlieka kitus mokyklos patyčių prevencijos ir intervencijos vykdymo tvarkoje numatytus veiksmus.

11. Klasės auklėtojai kasmet išanalizuoja ir apibendrina turimus pranešimus apie patyčias, informuoja vaiko gerovės komisijos narius, koordinuojančius vykdymo tvarką, apie prevencijos, intervencijos taikomų priemonių rezultatus klasėje, teikia kitą svarbią informaciją, susijusią su patyčiomis.

12. Klasės auklėtojai vykdo smurto ir patyčių stebėseną ir prevenciją savo klasėje:

12.1. individualiai per mokslo metus išanalizuoja ir apibendrina turimus pranešimus apie patyčias klasėje, informuoja Vaiko gerovės komisijos narius, koordinuojančius vykdymo tvarką, apie prevencijos, intervencijos taikomų priemonių rezultatus klasėje, teikia kitą svarbią informaciją, susijusią su patyčiomis;

12.2. klasių auklėtojai klasės valandėlių metu kreipia dėmesį ir aptaria su vaikais žodines, fizines, socialines, elektronines patyčias ir smurtą (jų atpažinimą, ypatumus ir tinkamą reagavimą) pasirinkta forma; tikslas – aptarti su vaikais priežastis, kodėl vyksta patyčios, padėti vaikams atskirti mitus ir faktus, susijusius su patyčiomis ir smurtu, drąsinti apie tai kalbėti atvirai, pasakyti suaugusiajam, aptarti galimus sprendimų būdus.

12.3. klasių auklėtojai kiekvieno tėvų susirinkimo metu skiria laiko mikroklimatui klasėje aptarti. Su tėvais aptariamos žodinės, fizinės, socialinės, elektroninės patyčios (jų atpažinimas, ypatumai ir tinkamas reagavimas), konkrečios probleminės situacijos klasėje bei jų sprendimai. Svarbi dalis – tėvų motyvavimas atpažinti ir tinkamai reaguoti į patyčias.

**III. PATYČIŲ INTERVENCIJA**

13. Visais įtariamų ir realių smurto bei patyčių atvejais kiekvienas mokyklos administracijos darbuotojas, pedagogas ar švietimo pagalbos specialistas, kitas darbuotojas reaguodamas:

13.1. įsikiša įtarus ir/ ar pastebėjus smurtą ar patyčias – nutraukia bet kokius tokį įtarimą keliančius veiksmus, esant elektroninėms patyčioms, išsaugo įrodymus;

13.2. primena vaikui, kuris tyčiojasi, mokyklos nuostatas ir elgesio taisykles;

13.3. jei vaikui reikia pagalbos, kreipiasi į pagalbą galinčius suteikti asmenis (tėvus (globėjus/ rūpintojus) ar mokyklos darbuotojus) ar institucijas (pvz., policija, greitoji pagalba);

13.4. informuoja klasės auklėtoją apie įtariamas ir/ar įvykusias smurtą ar patyčias, elektroninių patyčių atveju pateikia išsaugotus įrodymus.

13.5. jei informuoja tiesiogiai Vaiko gerovės komisiją, socialinį pedagogą apie įtariamas ir/ar įvykusias patyčias ar smurtą, kartu pateikia užpildytą pranešimo apie patyčias formą (priedas Nr. 2).

14**. Klasės auklėtojas** gavęs informaciją apie smurtą ar įtariamas ir/ar įvykusias patyčias:

14.1. išsiaiškina situaciją, nustato, ar tai patyčių/smurto atvejis;

14.2. užpildo pranešimo apie patyčias formą (tarnybinį pranešimą, priedas Nr. 2); ją perduoda Vaiko gerovės komisijos pirmininkui ar mokyklos vadovo įgaliotam asmeniui;

14.3 organizuoja individualius pokalbius su smurto ir patyčių dalyviais, nedelsiant, bet ne vėliau kaip sekančią darbo dieną informuoja jų tėvus (globėjus, rūpintojus): pirmą kartą elektroninio dienyno pagalba, antrą kartą-telefonu, trečią kartą - kviečia mokinių tėvus dalyvauti individualiame pokalbyje;

14.4. vykdo tolesnę patyčių situacijos stebėseną;

14.5. nesibaigus smurto ir patyčių situacijai, jai kartojantis, ketvirtą kartą informaciją perduoda VGK nariams ir pateikia visas turimas užpildytas formas ar turimą informaciją raštu;

14.6. esant sudėtingesnei situacijai, iš karto inicijuoja Vaiko gerovės komisijos posėdį.

14.4. bendradarbiauja su Vaiko gerovės komisijos pirmininku, socialiniu pedagogu ir informuoja apie pokyčius.

15**. Mokyklos vadovo įgaliotas asmuo:**

15.1. Kasdien peržiūri registracijos žurnalą (priedas Nr.1) peržiūri užregistruotus patyčių atvejus, juos įvertina ir nedelsiant, bet ne vėliau kaip kitą darbo dieną deleguoja:

15.1.1. klasių vadovams - kai smurto ir patyčių situacijoje abu ar daugiau dalyvių yra mokiniai;

15.1.2. informuoja mokyklos vadovą ir atvejo stebėseną deleguoja Vaiko gerovės komisijai - kai smurto ir patyčių situacijoje vienas iš dalyvių yra suaugęs bendruomenės narys.

15.1.4. jei panaudota vaizdinė informacija yra viešas kibernetinėje erdvėje patyčių ir smurto atvejis:

15.2. sistemina ir analizuoja pranešimų apie patyčias, kur vienas patyčių dalyvis suaugęs

bendruomenės narys formas (priedas Nr.2);

15.3. esant sudėtingam patyčių atvejui (kai kreipiasi klasės vadovas) inicijuoja Vaiko gerovės komisijos narių pasitarimą, o prireikus ir Vaiko gerovės komisijos posėdį atvejui aptarti ir situacijai įvertinti;

15.4. numato veiksmų planą (gali būti individualūs pokalbiai su skriaudėju, skriaudžiamuoju, stebėtojais, jų tėvais, klase, psichologo, socialinio pedagogo pagalba kt. priemonės), supažindina su jo nevykdymo pasekmėmis skriaudėją ir jo tėvus (globėjus, rūpintojus); esant poreikiui koreguoja veiksmų planą;

15.5. vykdo plane numatytas veiklas, stebi, analizuoja, organizuoja pakartotinius susirinkimus situacijos įvertinimui;

15.6. kitiems patyčių dalyviams pagal individualius poreikius mokykloje organizuoja švietimo pagalbos specialistų ar pedagogų pagalbą.

15.7. ypatingais atvejais (esant fiziniam smurtui), arba jei numatytas veiksmų planas teigiamo rezultato neduoda, smurto ir patyčių sustabdyti nepavyksta, informuoja mokyklos vadovą ir kreipiasi į policiją ir VTAS.

16**. Mokyklos vadovas, gavęs informaciją apie administracijos atstovo, mokytojo, švietimo pagalbos specialisto ar kito darbuotojo patiriamas patyčias arba jiems pasityčiojus iš mokinio:**

20.1. veda individualius pokalbius su skriaudėju ir skriaudžiamuoju;

20.2. apie įvykusį smurto faktą nedelsdamas, bet ne vėliau kaip kitą darbo dieną praneša

psichologinės pagalbos teikėjui ir rekomenduoja smurtavusiam ar smurtą patyrusiam asmeniui kreiptis psichologinės pagalbos;

20.3. supažindina skriaudėją su rekomendacijų nevykdymo pasekmėmis;

20.4. ypatingais atvejais (esant fiziniam smurtui) informuoja policiją ir VTAS.

**21. Patyčias patiriantis mokinys ar patyčių stebėtojas, mokinys, matęs ir žinantis apie patyčias:**

21.1. nedelsiant informuoja bet kurį ugdymo įstaigos darbuotoją kuriuo pasitiki;

21.2. apie patirtas ar matytas patyčias gali pranešti žodžiu, parašęs laišką į elektroninį dienyną dalyko mokytojui, klasės vadovui, pagalbos specialistams, administracijai.

**22. Smurtą, patyčias patiriančio mokinio tėvai (globėjai, rūpintojai) arba tėvai (globėjai, rūpintojai), žinantys apie klasėje vykstančias patyčias:**

22.2. nedelsiant informuoja klasės vadovą ir/ar socialinį pedagogą, ir/ar administracijos atstovus apie mokinio patiriamas patyčias jiems patogiu būdu(telefonu, elektroniniu laišku, žinute dienyne ar asmeniškai).

23. Mokyklos darbuotojas gavęs informaciją iš tėvo (globėjo, rūpintojo) ar mokinio smurto ir patyčių atvejį registruoja nustatyta tvarka.

13. Mokyklos Vaiko gerovės komisija, įvertinusi turimą informaciją:

13.1. numato veiksmų planą, supažindina su jo nevykdymo pasekmėmis skriaudėją ir jo tėvus (globėjus/ rūpintojus), esant poreikiui koreguoja veiksmų planą;

13.2. informuoja mokyklos direktorių apie esamą situaciją;

13.3. atlieka kitus šiame tvarkos apraše numatytus veiksmus.

14. Mokiniui pasityčiojus iš administracijos atstovo, mokytojo, švietimo pagalbos specialisto ar kito darbuotojo, asmuo, pastebėjęs ir/ar įtaręs patyčias, turėtų užpildyti Patyčių pranešimo formą (priedas Nr. 2), informuoti mokyklos direktorių, kuris imasi šiame tvarkos apraše ar kituose mokyklos dokumentuose numatytų veiksmų.

15. Administracijos atstovui, mokytojui, švietimo pagalbos specialistui ar kitam darbuotojui pasityčiojus iš mokinio, asmuo, pastebėjęs ir/ar įtaręs patyčias, turėtų informuoti mokyklos direktorių, kuris imasi šiame tvarkos apraše ar kituose mokyklos dokumentuose numatytų veiksmų. Mokinys apie suaugusiojo žmogaus patyčias mokykloje praneša mokyklos socialiniam pedagogui, administracijai ir apie tai informuoja savo tėvus/ globėjus, kuriems rekomenduojama raštu kreiptis į administraciją.

16. Mokyklos direktorius, sužinojęs apie mokyklos darbuotojo patiriamas patyčias arba mokyklos darbuotojo tyčiojimąsi, privalo nedelsiant imtis priemonių, numatytų šiame tvarkos apraše.

17. Kitiems patyčių dalyviams pagal individualius poreikius mokykloje teikiama švietimo pagalbos specialistų ar pedagogų pagalba.

**IV. BAIGIAMOSIOS NUOSTATOS**

19. Visi dokumentai, esantys Vaiko asmens byloje, ir duomenys, susiję su vaiku ir jo asmeniniu gyvenimu, yra konfidencialūs ir naudojami tik tiek, kiek tai būtina atsakingiems fiziniams ar juridiniams asmenims atlikti pavestas funkcijas, užtikrinti vaiko teises ir teisėtus interesus.